Pilotari (telesaila)

Pilotari euskarazko telesaila zen, Euskal Telebistak, 3 Komak eta Baleukok 2007an eta 2008an ekoiztutakoa. Julen Gortari pilotaria zen protagonista, eta haren inguruko gorabeherak kontatzen zituen telesailak 26 ataletan. Lehenengo denboraldiak 13 atal izan zituen, eta bigarrenak, beste 13.

Saioa igandetan emititu zen 22:00etan.

Gaur egun, atal guztiak EITB Nahieran plataforman daude ikusgai

 Istorioa 

Julen Gortari 25 urte inguruko pilotaria da. Duela bost urte, Venezuelara joan zen pilota-txapelketa batetara, baina itzulerakoan norbaitek droga sartu zion, eta horregatik Rodeo espetxean pasatzen ditu bost urte, eta bertan "El Vasco" ezagutzen du, kartzelan dagoen beste euskaldun bat eta lagunak egiten dira.

Halako batean, Julenek gutun-azal bat jasotzen du eta bertan sekulako dirutza ere bai, horrela Euskal Herrira itzultzeko aukera izaten du. El Vascorekin zorretan dagoenez, Jox, bere semea aurkituko duela hitz emango dio, zeren Joxek ez baitu harremanik izan nahi bere aitarekin.

Julen Madrila iristen denean, Ainhoa Markinez ezagutzen du, eta berarekin amodio-istorio bat edukitzen du Euskal Herrian trenera datorrela. Etxera iristean, Josu Gortari aitak harrera hotza egingo dio, nahiz eta Maika Errazti amak animatuko duen. Etxeko beste senideak Itziar eta Aitor Gortari izango dira, Julenen neba-arrebak.

Julenek pilotan hasi nahiko du, baina lan hau egiteko ez du lan errazik izango. Alde batetik, Gerriko enpresak kontratatuko du, eta bertan konturatuko da Ainhoa ari dela lanean gerente gisa eta gainera mutil-laguna duela, Iñigo. Horrez gain, Xabier Markinez Ainhoarean aitak Julen kontratatuko du, baina baldintza batekin; partiduak galtzen baditu kaleratzekotan. Bestalde, Julenen Gerrikoko aurkari nagusia Mikel Markinez, Ainhoaren neba izango da. Julen gorrotatu egingo du eta ahal duen guztia egingo du Julen Gerrikotik kaleratzeko, Martzial bere aitonaren laguntzarekin.

Bestalde Julenek Jox aurkituko du, eta aitarekin hitz egin dezan konbentzitzen saiatuko da Julen, baina Joxek ez du nahi izango. Horrez gain, Joxek eta Itziarrek harreman bat hasiko dute, non oso korapilatsua bihurtuko dena.

Horri guztiaz gain, jendearen esamesei ere aurre egin beharko die Julenek, ez baitute ondo ikusten kartzelan egon den pilotari bat, eta gainera dei misteriotsu bat jasoko du Julenek, non esaten dioten Eneko aurkitu behar duela, Venezuelara berarekin joan zen taldeko pilotaria. Horretarako Gorkaren laguntza jasoko du Julenek. Gorka Julenen laguna izango da, eta asko lagunduko dio Juleni bere ikerketan, eta bien artean Eneko ere aurkituko dute. Baina Enekok ezer esaterako norbaitek hil egingo du.

Agertuko diren beste pertsonaiak Irati (Gerrikoko idazkaria), Miren (kazetaria eta Julenen laguna izango dena), Hazi, Niko eta Edurne (Itziarren lagunak, Antxon (Gerrikoko pilota-entrenatzailea), Raul Gartzia (Gerrikoko medikua) eta Mari (Antxonen emaztea) izango dira.

 Aktoreak 
 Julen Gortari: Iñigo Aranbarri 
 Ainhoa Markinez: Maitena Salinas
 Josu Gortari: Joseba Apaolaza
 Maika Errazti: Lierni Fresnedo
 El Vasco: Iñaki Beraetxe
 Jox: Xabi Ortuzar
 Itziar Gortari: Amane Ibañez
 Aitor Gortari: Paul Navarlaz
 Iñigo: Asier Hormaza
 Xabier Markinez: Josean Bengoetxea
 Mikel Markinez: Iban Malo
 Martzial Juaristi: Pedro Otaegi
 Gorka: Xabi San Sebastian
 Eneko: Iñaki Esnaola
 Irati: Matxalen de Pedro
 Miren: Aintzane Gamiz
 Hazi: Erik Probanza
 Edurne: Iratxe Urkiaga
 Antxon: Koldo Losada
 Raul Gartzia: David Errasti
 Mari: Karmele Aranburu
 Urtasun: Jesus Izeta
 Teresa: Esther Uria
 Nekane: Libe Aranburu

 Bestelako informazioa 

Sugan Beasaingo musika taldeak konposatu zuen hasierako abestia, "Irakurketa" abestiaren letrak aldatuta. Atal batean entzun daiteke abesti osoa, kontzertu bat ematen dutenean.

Telesaileko zuzendaria Emilio McGregor izan zen, eta bigarren denboraldirako zuzendaria Egoitz Rodriguez. 1.200 metro kubikoko platoa inauguratu zuten Miramongo platoetarako, eta hau erabili izan zen hainbat grabaketa egiteko. Kanpoko irudiak batez ere Hernani aldean grabatutakoak ziren.

13 atalez osatuta egon zen lehen denboraldia, bakoitza 50-60 minutu ingurukoa, eta bigarren denboraldian ere beste 13 atal egongo ziren, iraupen berdinekoak.

 Atalak 

 1. denboraldia: 
AtalakAtalaren izenburuaEmisio data1 (1x01)Zigor bikoitza2007ko irailaren 23a2 (1x02)Kaiolatik kaiolara2007ko irailaren 30a3 (1x03)Pilotaria naiz2007ko urriaren 7a4 (1x04)Bidezidorrak2007ko urriaren 14a5 (1x05)Konfidantza kontua2007ko urriaren 21a6 (1x06)Garena besterik ez gara2007ko urriaren 28a7 (1x07)Gauza saihestezinak2007ko azaroaren 4a8 (1x08)Gauzen beste aldea2007ko azaroaren 11a9 (1x09)Etapak2007ko azaroaren 18a10 (1x10)Ez nazazu utzi2007ko azaroaren 25a11 (1x11)Erruaren zama2007ko abenduaren 2a12 (1x12)Galdutakoaren nostalgia2007ko abenduaren 9a13 (1x13)Errautsetatik2007ko abenduaren 16a

 2. denboraldia: 
AtalakAtalaren izenburuaEmisio data14 (2x01)Atsedenik ez2008ko irailaren 14a15 (2x02)Betirako hauts2008ko irailaren 21a16 (2x03)Berandu baino lehen2008ko irailaren 28a17 (2x04)Hutsetik hasi2008ko urriaren 5a18 (2x05)Keinuak2008ko urriaren 12a19 (2x06)Arriskuak2008ko urriaren 19a20 (2x07)Ezustekoak2008ko urriaren 26a21 (2x08)Esamesak2008ko azaroaren 2a22 (2x09)Beleak zozoari...2008ko azaroaren 9a23 (2x10)Erabakien zama2008ko azaroaren 16a24 (2x11)Ordena berri bat2008ko azaroaren 23a25 (2x12)Etsipenak2008ko azaroaren 30a26 (2x13)Koadroa osorik2008ko abenduaren 7a

 Erreferentziak 

 Kanpo estekak 

Kategoria:Euskal Herriko telesailak
Kategoria:Euskaraz egindako telesailak
Kategoria:Euskal Telebistan emititutako telesailak
Kategoria:Euskal Herrian girotutako telesailak
Kategoria:ETB1eko saioak
Kategoria:Telesail dramatikoak